
                                                   សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
   ​​      ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ របាយការណ៍បូកសរុបសភាពការណ៍    និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស         និងអំពើធ្វើអាជីវកម្មផ្លូវភេទ  ប្រចាំខែមីនា ឆ្នាំ២០២១។
សេចក្តីដូចមានចែងក្នុងកម្មវត្ថុខាងលើក្រុមការងារអនុវត្តច្បាប់នៃគ.ជ.ប.ជ សូមគោរពជម្រាបជូនសម្ដេចក្រឡាហោមមេត្តា ជ្រាបអំពីសភាពការណ៍ និងលទ្ធផលកិច្ចប្រតិបត្តិការ ប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានចេញបទបញ្ជា រឹតបន្តឹងការពារព្រំដែនកម្ពុជា ជាមួយប្រទេសជិតខាងក្នុងគោលបំណងទប់ស្កាត់ការរីករាលដាលឆ្លងជម្ងឺកូវីដ-១៩។ សមត្ថកិច្ចពាក់ព័ន្ធនៅតាមព្រំដែនបានយកចិត្តទុកដាក់បង្ការទប់ស្កាត់ពលរដ្ឋ និងពលករកុំឲ្យឆ្លងដែនខុសច្បាប់ ឃាត់ខ្លួន ធ្វើចត្តាឡីស័កតាមវិធានសុខាភិបាល និងស្រាវជ្រាវចាប់មេខ្យល់ផ្តន្ទាទោសតាមច្បាប់ ។
មន្រ្តីអនុវត្តច្បាប់បានប្តេជ្ញាចិត្តខិតខំ ប្រយុទ្ធប្រឆាំងអំពើជួញដូរមនុស្ស អំពើធ្វើអាជីវកម្មផ្លូវភេទ និងបទល្មើស រំលោភបំពានផ្លូវភេទលើកុមារ និងបានចូលរួមបង្ការទប់ស្កាត់ប្រជាពលរដ្ឋកុំឲ្យធ្វើចំណាកស្រុកឆ្លងដែនចេញចូលប្រទេស ក្នុងបរិបទនៃការរីករាលដាលឆ្លងជំម្ងឺកូវីដ-១៩ ។
ការអនុវត្តច្បាប់បានប្រើប្រាស់ជំនាញបច្ចេកទេសប្រមូលព័ត៌មាន ស្រាវជ្រាវស៊ើបអង្កេតបណ្ដាញមេខ្យល់ជួញដូរមនុស្សឆ្លងដែន និងអាជីវកម្មផ្លូវភេទ ស្វែងរកភស្ដុតាងចាប់ខ្លួនជនល្មើសផ្ដន្ទាទោស និងបានសហការជាមួយសមត្ថកិច្ចពាក់ពន្ធ័ ពិសេសក្រសួងការបរទេសនិងសហប្រតិបត្តិការអន្តរជាតិ និងស្ថានទូត អគ្គកុងស៊ុល និងសមត្ថកិច្ច​​​​ប្រទេសគោលដៅ ជួយអន្តរាគមន៍សង្គ្រោះជនរងគ្រោះជាបន្តបន្ទាប់ និងបានផ្ដល់ការបណ្ដុះបណ្ដាលវីជ្ជាជីវៈ ស្ដានីតិសម្បទា និងសមាហរណកម្មជនរងគ្រោះទៅក្រុមគ្រួសារ និងសហគមន៍ ។
អំពើជួញដូរមនុស្ស ជនល្មើសជាមេខ្យល់នៅតែលួចធ្វើសកម្មភាព នាំពលករឆ្លងដែនខុសច្បាប់ពីកម្ពុជា ទៅប្រទេសជិតខាង ពិសេសប្រទេសថៃ និងពីប្រទេសថៃចូលមកកម្ពុជាវិញ។ ដោយរូបភាពទំនាក់ទំនងតាមរយៈអ្នកស្គាល់គ្នា និងបណ្ដាញមេខ្យល់ទាំងនៅក្នុងប្រទេសកម្ពុជា និងប្រទេសថៃ ដោយយកកម្រៃនាំផ្លូវពី៥០បាត ដល់៤០០០បាត តាមទីតាំងជិតឬឆ្ងាយប្រើមធ្យោបាយម៉ូតូឌុប រថយន្ដឈ្នួល ធ្វើដំណើរដោយថ្មើជើងឆ្លងកាត់ច្រករបៀង កាត់ព្រៃ ឆ្លងអូរ ។ ពេលខ្លះជូនដល់ព្រំប្រទល់ មេខ្យល់អ្នកនាំគេចខ្លួនបាត់ ពលករទាំងនោះក៏ត្រូវបានសមត្ថកិច្ចប្រចាំការតាមព្រំដែនល្បាតឃើញ នាំមកធ្វើចត្តាឡីស័កមានក្នុងខេត្តបាត់ដំបង បន្ទាយមានជ័យនិងខេត្តកោះកុង និងមានមេខ្យល់មួយចំនួនទៀតធ្វើសកម្មភាពស៊ីឈ្នួលនាំឥវ៉ាន់របស់ពលករពីកន្លែងស្នាក់នៅរបស់គាត់ក្នុងទឺកដីថៃនាំឆ្លង
ដែនខុសច្បាប់មកកម្ពុជា ដោយយកកម្រៃក្នុងមួយការ៉ុងពី៣០០បាត ទៅ៨០០បាត។
ចំពោះបទល្មើសជួញដូរមនុស្សឆ្លងដែន មេខ្យល់ប្រើល្បិចកលធ្វើ​សកម្មភាពអូសទាញ លួងលោម ​​បោក​បញ្ឆោត​​​ស្រ្តីរងគ្រោះអាយុ១៦ឆ្នាំ នៅខេត្តកណ្ដាលថាទៅការប្តីជន​ជាតិចិននៅប្រទេសចិនគេមានទ្រព្យសម្បត្តិ​ច្រើននឹង អោយថ្លៃទឹកដោះចំនួន៣០០០ដុល្លា ហើយនាំជនរងគ្រោះទៅប្រទេសចិន ដោយឆ្លងកាត់ប្រទេសវៀតណាម។ ពេលទៅ ដល់ជនរងគ្រោះស្នាក់នៅផ្ទះមេខ្យល់ជនជាតិខ្មែរនៅប្រទេសចិន ដែលមានប្ដីជាជនជាតិចិន រួចបង្ខំឲ្យយកប្ដីចិន និងលក់ជាបន្តបន្ទាប់ក្នុងតម្លៃ១២ម៉ឺនយ័នលុយចិន ហើយបង្ខំរួមភេទ ប្រើអំពើហឹង្សា បិទសិទ្ធិសេរីភាព និងឃុំខ្លួនក្នុងផ្ទះមិនឲ្យចេញក្រៅ រហូតដល់ជនរងគ្រោះទំនាក់ទំនងមកម្ដាយនៅកម្ពុជា សុំឲ្យសមត្ថកិច្ចជួយអន្តរាគមន៍ ត្រឡប់មកកម្ពុជា វិញ។
អំពើធ្វើអាជីវកម្មផ្លូវភេទ ពាក់ពន្ធ័ករណីរួមភេទជាមួយអនីតិជនអាយុក្រោម១៥ឆ្នាំ នៅតែជាបទល្មើសគួរឲ្យកត់សំគាល់ និងនៅតែមានកើតឡើង ជាក់ស្ដែងនៅខេត្តបន្ទាយមានជ័យ បាត់ដំបង និងខេត្តកណ្ដាល ដែលរូបភាពកុមាររងគ្រោះនិងជនល្មើសជាអ្នកស្គាល់គ្នារស់នៅភូមិ-ឃុំជាមួយគ្នាទំនាក់ទំនងស្គាល់តាមរយៈបណ្ដាញសង្គម។ 
II-ការងារបង្ការ.ទប់ស្កាត់
១/-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំពលករចំណាក ស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានចូលរួមផ្សព្វ​ផ្សាយ​ច្បា​ប់ស្ដីពី​​​​ការ​បង្ក្រាប​​អំ​ពើជួញ​​​​ដូរ​​​​​មនុ​ស្ស និង​អំពើធ្វើអាជីវកម្មផ្លូវភេទ ​ដល់​ម្ចាស់​អាជីវកម្ម អាជ្ញា​ធរ​​មូល​ដ្ឋា​​​​​​​​ន ប្រជាពលរដ្ឋ លោក​គ្រូ អ្នកគ្រូ និង​​​​សិស្សានុ​សិស្ស​​បាន​ចំនួន៤២​​​​​លើក អ្នកចូល​រួម​ចំនួន​​​២.២០៧នា​ក់​(ស្រី​១.២២១​​​នា​​​​ក់)​​ ក្នុងនោះមានៈ
-ខេត្តក្រចេះ៣៥លើក អ្នកចូលរួមចំនួន២.១២៧នាក់(ស្រី១.១៧៥នាក់)។
-ខេត្តព្រះវិហារ០១លើក អ្នកចូលរួមចំនួន១៩នាក់(ស្រី០១នាក់)។
-ខេត្តកំពង់ធំ០៦លើក អ្នកចូលរួមចំនួន៦១នាក់ (ស្រី៤៥នាក់)។
២/-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៩ បានចុះល្បាតឃ្លាំមើលគោលដៅសង្ស័យប្រព្រឹត្តបទ​ល្មើ​ស​​​​​​​ បាន​ចំនួន​​​​​​​​​១០៨លើកក្នុងនោះមានៈ (ខេត្តពោធិ៍សាត់​​​០៣លើក, កំពង់ធំ០១លើក, ក្រចេះ០១លើក, ស្ទឹងត្រែង៩៤លើក, កោះកុង០១លើក, រតនៈគីរី០១លើក,ព្រៃវែង០១លើក,ព្រះវិហារ០៤លើក និង​ខេត្តតាកែវ០២លើក) ។
៣/-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានធ្វើ​​បច្ចុប្បន្ន​ភាព​ទិន្ន​ន័យ​​​ស្ថិតិ និង​​ធ្វើកិច្ច​សន្យា​​​​​​ហាម​​ឃាត់​​​ការ​​​ប្រព្រឹត្តបទ​ល្មើស​សញ្ចារ​កម្ម ដល់​​​ម្ចាស់​អាជីវកម្ម ភោជនីយដ្ឋាន ផ្ទះសំណាក់ សណ្ឋាគារ ហាងម៉ា​ស្សា​ ខា​រ៉ា​​​អូខេ​បាន​​ចំនួន១៨២​​​​គោល​​​​​​​ដៅ មានមនុស្សចំនួន៧៣៥នាក់(ស្រី៦៥៩នាក់) ក្នុងនោះមានៈ
-ខេត្តតាកែវ១៥៧គោលដៅ ​មនុស្សចំនួន៥៥១​នា​ក់​(ស្រី៤៨៧នាក់) ។
-ខេត្តកែប១០គោលដៅ មនុស្ស១២៥នាក់​​ (ស្រី១១៥នាក់) ។ 
-ខេត្តព្រះសីហនុ១៥គោលដៅ មនុស្ស៥៩នាក់​​ (ស្រី៥៧នាក់) ។
៤/-ការចុះធ្វើវេទិកាសាធារណៈភូមិ ឃុំមានសុវត្ថិភាព៖
កំលាំងជំនាញនៃស្នងការដ្ឋាននគរបាលខេត្តចំនួន០៤  បានចុះធ្វើវេទិកាសាធារណៈ ភូមិឃុំមានសុវត្ថិភាព​​​​​
បាន​ចំនួន​​​​៥៥៦លើក អ្នកចូលរួមចំនួន២៩.៩១៦នាក់(ស្រី១៦.២៤១នាក់) ក្នុងនោះមានៈ
- ខេត្តកោះកុង៩៩​​​លើក អ្នកចូលរួមចំនួន២,០៨៥នាក់(ស្រី១.១២៥នាក់) ។
-ខេត្តពោធិ៍សាត់៤៣៦លើក អ្នកចូលរួមចំនួន២២.៥៣០នាក់(ស្រី១១.៩៤២នាក់)។
- ខេត្តព្រៃវែង១៨​​​លើក អ្នកចូលរួមចំនួន៥,១៤៣នាក់(ស្រី៣.១១៨នាក់) ។
- ខេត្តតាកែវ០៣​​​លើក អ្នកចូលរួមចំនួន១៥៨នាក់(ស្រី៥៦នាក់) ។
៥/-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
កំលាំងជំនាញនៃស្នងការដ្ឋាននគរបាលខេត្តបាត់ដំបង បានបានធ្វើការងារបង្ការទប់ស្កាត់ពលរដ្ឋខ្មែរ ដែល​​​ធ្វើចំណាកស្រុកទៅក្រៅប្រទេស  ដោយខុសច្បាប់បាន​ចំនួន​​​​០៩លើក មនុស្សចំនួន៣០នាក់​​(ស្រី២៥នាក់)​​​។    និង ​បានធ្វើកិច្ចសន្យា​​​​អប់រំ ណែនាំកុំឲ្យចំណាកស្រុកទៅក្រៅប្រទេសទៀត។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
ក- ក្នុងខែមីនានេះ បានសម្ភាសន៍ពលរដ្ឋខ្មែរ ​ និងជនបរទេសដែលបានដាក់ពាក្យសុំចុះបញ្ជីការរៀប​អាពាហ៍​ពិពាហ៍​​​​ជាមួយនារីខ្មែរចំនួន៣០គូ និងមាន០៥សញ្ជាតិ ក្នុងនោះ ចិន០៧នាក់, ​ កូរ៉េ១២នាក់,  អាមេរិក០៨នាក់ បារាំង០២នាក់, ដាណាម៉ាក០១នាក់និង​វាយ​​តំលៃបញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយ​​​​​ចំនួន០១គូ។
-បានប្រមូលព័ត៌មានពីសុខទុក្ខនារីខ្មែរដែលរៀបការ ទៅរស់នៅក្រៅប្រទេសតាមរយៈ​ការទំនាក់​ទំនង​តាម​​ទូរស័ព្ទ​​ចំនួន០១នាក់(ប្រទេសកូរ៉េ) មានសេចក្តីសុខសប្បាយជាធម្មតា​ ។
ខ-បានទទួល និងសម្ភាសន៍ជនរងគ្រោះ​ដែលវិលត្រឡប់​មក​ពីក្រៅប្រទេស​ចំនួន​​២២នាក់ (ស្រី១៧នាក់) ក្នុងនោះមកពីប្រទេសចិនចំនួន១៦នាក់(ស្រី)ឥណ្ឌូនេស៊ី០១នាក់ និងប្រទសម៉ាឡេស៊ីចំនួន០៥នាក់(ស្រី០១នាក់) ​លទ្ធ​​​ផល​​​បំភ្លឺ​ជន​​​​រង​គ្រោះ​​​​​​ទៅតាមរយៈមេខ្យល់ស្គាល់​អត្តសញ្ញា​ណ០១នាក់ និង​​​​​​ទៅតាមរយៈមេខ្យល់មិន​ស្គាល់​អត្ត​សញ្ញា​ណចំនួន២១នាក់ បច្ចុប្បន្នជន​រង​​គ្រោះ​​​​ប្រគ​ល់​​​​​​​​​​​​ឲ្យ​​មន្ទីរ​សង្គម​​កិច្ច​អតីត​​យុទ្ធ​​​​ជ​ន និង​​​​យុវនីតិ​​សម្បទា ដើម្បីស្តារ​នីតិសម្បទា ។​​​​​​
គ-ទិន្នន័យពលរដ្ឋខ្មែរធ្វើចំណាកស្រុកត្រឡប់មកកម្ពុជាវិញទាំងស្របច្បាប់​ និងមិនស្របច្បាប់ ពីស្នង​ការ​​​​​​​ដ្ឋា​​ននគរ​បាល​​​​​រាជធានី​​-ខេត្ត​សរុប​ចំនួន១០៩.៨៣៥នាក់(ស្រី៤៧.៨១៣នាក់)អនីតិជន=២.៦៤៥នាក់ ។

២- លទ្ធផលបង្ក្រាប
កំលាំងជំនាញនៃនាយកដ្ឋាន និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន៣១ករណី​/​៣៩ករ​ណី   (បើប្រៀប​ធៀបខែ​មុនថយ០៨ករណី) ស្មើនឹង២០,៥១% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន៤៥នាក់​(ស្រី០៤នាក់) ក្នុងនោះជនសង្ស័យជាអនីតិជន០៣នាក់  សង្គ្រោះ​​​​ជន​រង​គ្រោះ​បាន​ចំនួន៥៥នាក់​ អាយុក្រោម១៥ឆ្នាំ០៨នាក់, អាយុ១៥-១៧ឆ្នាំ០៣នាក់ និង​អាយុ១៨ឆ្នាំឡើង៤៤នាក់(ប្រគល់​​ឲ្យគ្រួសារចំនួន៥៥នាក់)។

ក-អំពើជួញដូរមនុស្ស
សរុបចំនួន២៥ករណី/២៧ករណី ថយ០២ករណី ជនសង្ស័យចំនួន៣៩នាក់(ស្រី០៤នាក់) ក្នុងនោះជន​ សង្ស័យជាអនីតិជន០២នាក់  សង្គ្រោះជន​​រង​គ្រោះ​​ចំនួន៤៩នាក់ អាយុក្រោម១៥ឆ្នាំ០២នាក់, អាយុ១៥-១៧ឆ្នាំ០៣នាក់ និង​អាយុ១៨ឆ្នាំឡើង៤៤នាក់ប្រគល់ឲ្យគ្រួសារ៤៩នាក់។
-ការនាំយកអនីតិជនជាអាទិ៍ចេញដោយមិនស្របច្បាប់                              ០១ករណី ជនសង្ស័យ០១នាក់

         -ការនាំយកចេញដោយមិនស្របច្បាប់សម្រាប់នាំឆ្លងដែន
         ២៣ករណី ជនសង្ស័យ៣៥នាក់

                                                                                  (ក្នុងនោះជនសង្ស័យជាអនីតិជន០២នាក់)។

         -ការទទួលយកមនុស្សដោយមានគោលដៅជួយដល់ជនល្មើស
         ០១ករណី ជនសង្ស័យ០៣នាក់
ខ- អំពើធ្វើអាជីវកម្មផ្លូវភេទ​
   
      សរុបចំនួន០៦ករណី /១២ករណី ថយ០៦ករណីស្មើនឹង៥០%  ជនសង្ស័យចំនួន០៦នាក់ ក្នុងនោះជនសង្ស័យជាអនីតិជន០១នាក់ សង្គ្រោះជន​រង​គ្រោះ​​ចំនួន០៦នាក់  អាយុក្រោម​​​១៥ឆ្នាំ០៦នាក់ ប្រគល់​​ឲ្យ​គ្រួសារ០៦នាក់។

     - អំពើរួមភេទជាមួយអនីតិជនអាយុក្រោម១៥ឆ្នាំ
               ០៥ករណី ជនសង្ស័យ០៥នាក់

                                                                              (ក្នុងនោះជនសង្ស័យជាអនីតិជន០១នាក់)។

    - អំពើអាសប្រឆាំងនឹងអនីតិជនអាយុក្រោម១៥ឆ្នាំ
               ០១ករណី ជនសង្ស័យ០១នាក់  
IV-សន្និដ្ឋាន- វាយតម្លៃ       
១/-ចំណុចល្អ
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋនិងសិស្សានុសិស្សបានល្អ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

          ២/-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


  -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


 -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



 -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិ ត្រូវត្រឡប់មកវិញមិនទាន់ច្បាស់លាស់។​​
V-ទិសដៅអនុវត្តន៍បន្ត
          ១/-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។
         ២/-ធ្វើបច្ចុប្បន្នភាពពលករចំណាកស្រុកទៅក្រៅប្រទេសទាំងស្របច្បាប់ និងមិនស្របច្បាប់ដើម្បីគ្រប់​គ្រង​​​​និងមានវិធានការទប់ស្កាត់។
         ៣/-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូលព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបការរួច​ទៅរស់នៅក្រៅប្រទេស។
           ៤/-សហការជាមួយប្រទេសក្នុងតំបន់  និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះឲ្យបាន​ទាន់ពេលវេលា  ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

        ៥/-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា ដើម្បីធ្វើអធិការកិច្ចទីភ្នាក់ងារជ្រើសរើសពលករ ។   
          ៦-ជំរុញការអនុវត្តដីការស្វែងរកចាប់ខ្លួនដែលមានសុពលភាព ករណីសេសសល់ មុខសញ្ញាកំពុងតស៊ូឲ្យមានប្រសិទ្ធ ភាព។
         ៧-តម្លើងបញ្ជីខ្មៅ និងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។


    ៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI ,RSO)NCB, AFP,NCA  និងសមត្ថកិច្ច​​​
ដ៏ទៃទៀត ដើម្បីប្រមូលព័ត៌មាន  ស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើគោល​ដៅ​រាជ​
ធានី​ភ្នំពេញ  សៀម​រាប,​​​ ខេត្ត​ព្រះសីហ​នុ​ និងបណ្ដាខេត្តពាក់ពន្ធ័មួយចំនួនទៀត។ 

        ៩-បន្តសហការជាមួយអង្គការក្រៅរដ្ឋាភិបាលមួយចំនួនដូចជា APLE, IJM, IOM, ​AIM, Plan Inter​na​tional, Chab Dai , Child Fund ,CPU,DR  និងគំរោង​ ASEAN .ACT ព្រមទាំង​អង្គការ​ ពាក់ព័ន្ធមួយចំនួនទៀត   ប្រមូលព័ត៌មានស្រាវជ្រាវស៊ើបអង្កេត ​ពាក់ព័ន្ធអំពើជួញដូរមនុស្សនិងអាជីវកម្មផ្លូវភេទលើស្ត្រី និងកុមារព្រមទាំងបង្កើន ​​សមត្ថភាព ជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស  និងផ្សព្វផ្សាយអំពីច្បាប់ល្បិចកល​ជនល្មើស ការធ្វើចំណាកស្រុកខុស​ច្បាប់ ដល់សិស្សានុសិស្សនៅតាមសាលារៀន   ក៏ដូច​ប្រជាពលរដ្ឋតាមសហគមន៍។

           ១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើស អំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 

គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





    ថ្ងៃ                        ​​  ខែចេត្រ  ឆ្នាំជូត  ទោស័ក  ព.ស២៥៦៤


           រាជធានីភ្នំពេញ ថ្ងៃទី              ខែ​​                 ឆ្នាំ២០២១

         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

